”Dacă mă cheamă Gigi Becali și-mi dă 35.000 €, aș zice NU”. A câștigat 4 trofee cu FCSB, dar nu vrea să revină
”Poate să mă cheme Gigi Becali să mă pună președinte la Steaua (n.r.- FCSB) și să îmi dea 35.000 de euro (n.r.- lunar), aș zice nu. Cea mai mare problemă a unui fotbalist este aceea că în ziua în care te-ai lăsat practic începe o altă viață.
Dacă iubești atât de mult fotbalul… Eu pot să spun că mi-am iubit mai mult familia. Am considerat la 35 de ani că vreau să îmi petrec viața alături de familie și copii. Am ales să merg pe zona de business”, a spus Florin Lovin, la Digi Sport Special.